
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1415 


6 Νοεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση οφειλών από δάνεια βιοτεχνικών, βιομηχανι¬ 
κών, μεταλλευτικών, κτηνοτροφικών επιχειρήσεων 
βιομηχανικού τύπου και ξενοδοχειακών επιχειρή¬ 
σεων του Νομού Δράμας. 1 

Τροποποίηση της 169431/Β 1048/20.5.2002 απόφα¬ 
σης Υπουργού Οικονομίας και Οικονομικών για σύ¬ 
σταση Νομοπαρασκευαστικής Επιτροπής σχετικά 
με την προσαρμογή στο ελληνικό δίκαιο διατάξεων 
Διεθνούς Δικαίου για το ξέπλυμα χρήματος και τη 


δωροδοκία αλλοδαπών λειτουργών. 2 

Καθιέρωση υπερωριακής απασχόλησης, με αμοιβή, 
προς συμπλήρωση της εβδομαδιαίας υποχρεωτι¬ 
κής, για υπαλλήλους της ΔΕΣΕ της Περιφέρειας 

Δυτικής Μακεδονίας. 3 

Παραχώρηση χρήσης αυτοκινήτου ιδιοκτησίας Οργα¬ 
νισμού Βάμβακος στο Υπουργείο Γεωργίας (Δ/νση 

Γ εωργικών Εφαρμογών). 4 

Καθορισμός κριτηρίων επιλεξιμότητας δικαιούχων 
δωρεάν διανομής τροφίμων από τα αποθέματα της 
παρέμβασης. 5 


ΑΠΟΦΑΣΕΙ Σ 

Αριθ. οικ,/2/60033/0025 (1) 

Ρύθμιση οφειλών από δάνεια βιοτεχνικών, βιομηχανικών, 
μεταλλευτικών, κτηνοτροφικών επιχειρήσεων βιομη¬ 
χανικού τύπου και ξενοδοχειακών επιχειρήσεων του 
Νομού Δράμας. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 128/75 (ΦΕΚ 178/τ.Α'/28.8.1975), 
όπως ισχύει, «Περί τροποποιήσεως και συμπληρώσεως 
διατάξεων τινών αναφερομένων εις την λειτουργία του 
χρηματοδοτικού συστήματος». 

2. Το άρθρο 12 του Ν. 2601 /1998 (ΦΕΚ 81 /τ.Α'/15.4.1998). 

3. Το άρθρο 30του Ν. 2789/2000 (ΦΕΚ21 /τ.Α'/11.2.2000, 
όπως τροποποιήθηκε και ισχύει. 


4. Το Ν. 1266/82 «Περί οργάνων ασκήσεως της νομι¬ 
σματικής πιστωτικής και συναλλαγματικής πολιτικής και 
άλλες διατάξεις». 

5. Την πράξη του Διοικητή της Τράπεζας της Ελλάδος 
1620/5.10.1989 « Ρυθμίσεις οφειλών για τραπεζικό δανει¬ 
σμό». 

6. Τις διατάξεις του Ν. 2322/95 (ΦΕΚ 143/12.7.95). 

7. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/31.10.2001 
«Καθορισμός αρμοδιοτήτων των Υφυπουργών Οικονομι¬ 
κών». 

8. Την ανάγκη υποβοήθησης των επιχειρήσεων του Ν. 
Δράμας στον οποίο παρατηρείται σοβαρή οικονομική δια¬ 
ταραχή και υποαπασχόληση, αποφασίζουμε: 

I. Οι οφειλές των βιοτεχνικών, βιομηχανικών, μεταλλευ¬ 
τικών, κτηνοτροφικών επιχειρήσεων βιομηχανικού τύπου 
και ξενοδοχειακών επιχειρήσεων που είναι εγκατεστημέ¬ 
νες και λειτουργούν στο Νομό Δράμας όπως αυτές προ¬ 
κύπτουν από τον υπολογισμό τους μετά την εφαρμογή 
του άρθρου 30 του Ν. 2789/2000, όπως τροποποιήθηκε 
και ισχύει, μαζί με τους τόκους από 31.12.2000 μέχρι την 
31.12.2002, κεφαλαιοποιούνται και γίνονται ένα νέο ενι¬ 
αίο δάνειο το οποίο θα εξοφληθεί με ίσες εξαμηνιαίες χρε- 
ωλυτικές ή τοκοχρεωλυτικές δόσεις με πρώτη καταβλη¬ 
τέα την 30.6.2003 και τελευταία την 31.12.2012. 

Ως επιτόκιο ρύθμισης των οφειλών, ορίζεται το εκάστο- 
τε επιτόκιο των εντόκων γραμματίων Ελληνικού Δημοσίου 
(ΕΓΕΔ) δωδεκάμηνης διάρκειας προσαυξημένο κατά 
60% και θα επιδοτείται κατά 30% από το λογ/σμό του Ν. 
128/75 κατά τα πέντε (5) πρώτα έτη με την προϋπόθεση 
ότι οι επιχειρήσεις θα έχουν καταβάλει προηγουμένως το 
ποσό των τόκων που αντιστοιχεί στη δική τους συμμετο¬ 
χή- 

Στην παραπάνω ρύθμιση υπάγονται επίσης και όσες 
οφειλές εγγυημένες από το Ελληνικό Δημόσιο, έχουν βε¬ 
βαιωθεί στις Δ.Ο.Υ. λόγω κατάπτωσης της εγγύησης του 
Ελληνικού Δημοσίου, ύστερα από επαναφορά τους στις 
Τράπεζες. 

Για την παρούσα ρύθμιση θα παρασχεθεί εγγύηση του 
Ελληνικού Δημοσίου, σύμφωνα με τις διατάξεις του Ν. 
2322/95. 

Σε περίπτωση μη καταβολής δύο (2) συνεχών δόσεων 
με τους αναλογούντες τόκους ή δύο τοκοχρεολυτικών 
δόσεων που προκύπτουν από την ανωτέρω ρύθμιση καθί- 

σταται ολόκληρο το ποσό των ρυθμιζόμενων οφειλών λη¬ 
ξιπρόθεσμο και απαιτητό. 

Τίθεται προθεσμία υποβολής αιτήσεων των ενδιαφερο¬ 
μένων επιχειρήσεων προς τα πιστωτικά ιδρύματα μέχρι 
31.12.2002. 

Προϋπόθεση για την υπαγωγή των επιχειρήσεων στη 
ρύθμιση είναι οι επιχειρήσεις μετά τη ρύθμιση να είναι 
βιώσιμες. Μελέτη βιωσιμότητας θα προσκομίζεται στη 
Τράπεζα που έχει τις περισσότερες οφειλές η οποία και 
θα την αξιολογεί. Σε περίπτωση θετικής αξιολόγησης, η 
μελέτη θα προσκομίζεται στην 25η Δ/νση του Υπουργείου 
για έγκριση της ρύθμισης με την εγγύηση του Ελληνικού 
Δημοσίου. 

ΚΑΛΥΨΗ ΔΑΠΑΝΗΣ 

Η δαπάνη που προκαλείται από την παρούσα απόφαση, 
θα βαρύνει το λογαριασμό του Ν. 128/75, ο οποίος δημι- 
ουργείταιαπότηνπαρακράτησηεπίτωνχορηγήσεωντων 
Τραπεζών με σκοπό την επιδότηση επιτοκίων δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάςτου και 
για το λόγο αυτό η τυχόν επιβάρυνση του Κρατικού Προ¬ 
ϋπολογισμού δεν είναι δυνατόν να εκτιμηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2002 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

-♦- 

Αριθ. 208342 (2) 

Τροποποίηση της 169431/Β 1048/20.5.2002 απόφασης 
Υπουργού Οικονομίας και Οικονομικών για σύσταση 
Νομοπαρασκευαστικής Επιτροπής σχετικά με την 
προσαρμογή στο ελληνικό δίκαιο διατάξεων Διεθνούς 
Δικαίου για το ξέπλυμα χρήματος και τη δωροδοκία 
αλλοδαπών λειτουργών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 .α) Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» άρθρο 29 Α το οποίο προστέθηκε με 
το άρθρο 27 του Ν. 2081/1992 (ΦΕΚ 137/τ.Α/26.7.1985) 
και (ΦΕΚ 154/τ.Α/10.9.1992) αντίστοιχα. 

β) Του Π.Δ. 178/2000 (ΦΕΚ 165/τ.Α/14.7.2000) «Οργανι¬ 
σμός του Υπουργείου Εθνικής Οικονομίας». 

γ) Του Π.Δ. 81/2002 (ΦΕΚ57 α ) «Συγχώνευση των Υπουρ¬ 
γείων Εθνικής Οικονομίας και Οικονομικών». 

2. Το 157330/Β.691/29.3.2002 έγγραφο της Διεύθυνσης 
Πιστωτικών και Δημοσιονομικών Υποθέσεων της Γεν. 
Δ/νσης Οικον. Πολιτικής του Υπουργείου Οικονομίας και 
Οικονομικών. 

3. Τηνπρότασητου αρμόδιου φορέα για εκπροσώπηση. 

4. Την απόφαση του Υπουργού Οικονομίας και Οικονο¬ 
μικών με αριθ. Πρωτ. 169431/Β. 1048/20.5.02 (ΦΕΚ 653/Β/ 
27.5.02) με θέμα «Σύσταση Νομοπαρασκευαστικής Επι¬ 
τροπής σχετικά με την προσαρμογή στο ελληνικό δίκαιο 
διατάξεων Διεθνούς Δικαίου για το ξέπλυμα χρήματος και 
την δωροδοκία αλλοδαπών λειτουργών», αποφασίζουμε: 

1. Την τροποποίηση της 169431/Β. 1048/20.5.02 (ΦΕΚ 
653/Β/27.5.02) απόφαση του Υπουργού Οικονομίας και 
Οικονομικών, ορίζοντας την Δέσποινα Σίμου, Τμηματάρ- 


χη στη Διεύθυνση Ασφαλιστικών Επιχειρήσεων και Ανα- 
λογιστικής εκπρόσωπο του Υπουργείου Ανάπτυξης ως 
μέλος της Επιτροπής με αναπληρώτρια την Κων/να Λό- 
ντου Τμηματάρχη του ιδίου Υπουργείου. 

2. Κατά τα λοιπά ισχύει η 169431/Β. 1048/20.5.02 από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2002 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2/53513/0022 (3) 

Καθιέρωση υπερωριακής απασχόλησης, με αμοιβή, προς 
συμπλήρωση της εβδομαδιαίας υποχρεωτικής, για 
υπαλλήλους της ΔΕΣΕ της Περιφέρειας Δυτικής Μα¬ 
κεδονίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αυτό αντικα- 
ταστάθηκε με το άρθρο 15 του Ν. 2592/1998. 

2. Τις διατάξειςτου Ν. 2503/1997. 

3. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά όργανα που προστέθηκε με το 
άρθρο 27 του Ν. 2081/1992 και αντικαταστάθηκε με την 
παρ.2 α του αρ.1 του Ν. 2469/1997». 

4. Τις 2030771/4262/0022/24.4.97, 2090440/12741/ 
0022/23.12.97,2022941/2297/0022/7.4.1998 και 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Γ ενικού Λογιστηρίου του Κράτους. 

5. Την ανάγκη νυχτερινής και ημερήσιας απασχόλησης 
κατά τις Κυριακές και εξαιρέσιμες ημέρες, προς συμπλή¬ 
ρωση της εβδομαδιαίας υποχρεωτικής εργασίας, τεσσά¬ 
ρων (4) υπαλλήλωντης Διεύθυνσης Ελέγχου Συντήρησης 
Έργων της Περιφέρειας Δυτικής Μακεδονίας, λόγω της 
ανάγκης φύλαξης του κεντρικού εργοταξίου της σε εικο¬ 
σιτετράωρη βάση. 

6. Την ύπαρξη εγγεγραμμένης πίστωσης για το σκοπό 
αυτό, ύψους χιλίων πεντακοσίων (1.500) ευρώ, στον ΚΑΕ 
0512 του προϋπολογισμού της Περιφέρειας Δυτικής Μα¬ 
κεδονίας, σε βάρος της οποίας προκαλείται δαπάνη ίση 
με ολόκληρο περίπου το ποσό της πίστωσης αυτής. 

7. Τη 2/80345/0004/8.11.99 (ΦΕΚ 2040/Β/19.11.99) κοι¬ 
νή Υπουργική απόφαση για μεταβίβαση εξουσίας υπο¬ 
γραφής σύμφωνα με το άρθρο 7 παρ.1 του Ν. 1943/91, 
αποφασίζουμε: 

Καθιερώνουμε για το χρονικό διάστημα από 1.9.2002 
μέχρι 31.12.2002 νυχτερινή και ημερήσια εργασία Κυρια¬ 
κών και εξαιρέσιμων ημερών, με αμοιβή, προς συμπλή¬ 
ρωση της εβδομαδιαίας υποχρεωτικής, για τέσσερις (4) 
υπαλλήλους της Διεύθυνσης Ελέγχου Συντήρησης Έρ¬ 
γων της Περιφέρειας Δυτικής Μακεδονίας ως εξής: 

Για δύο (2) υπαλλήλους ΔΕ: μέχρι 176 ώρες για κάθε 
έναν και συνολικά μέχρι 352 ώρες. 

Για έναν (1) υπάλληλο ΥΕ Εργατών: μέχρι 180 ώρες. 

Για έναν (1) υπάλληλο ΥΕ Φυλάκων: μέχρι 172 ώρες. 

Σύμφωνα με τον πίνακα προγραμματισμού της ανωτέ¬ 
ρω Περιφέρειας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 25 Οκτωβρίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών, 

Υπουργείου Οικονομίας Δημόσιας Διοίκησης 
και Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΛΑΚΟΣ ΒΑΣΙΛΕΙΟΣ ΒΑΛΑΣΟ Π ΟΥΔΟΣ 


Αριθ. 290365 (4) 

Παραχώρηση χρήσης αυτοκινήτου ιδιοκτησίας Οργανι¬ 
σμού Βάμβακος στο Υπουργείο Γεωργίας (Δ/νση Γε¬ 
ωργικών Εφαρμογών). 


Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Α Ν. 1558/85 «Κυβέρνηση και Κυβερ¬ 
νητικά Όργανα» (Α 137) όπως το άρθρο αυτό προστέθη¬ 
κε με το άρθρο 27 Ν. 2081/92 (Α 154) και τροποποιήθηκε 
με το άρθρο 1 Ν. 2469/97 (Α38). 

β) Του Π.Δ/τος 402/88 «Οργανισμός του Υπουργείου 
Γεωργίας» όπως τροποποιήθηκε και συμπληρώθηκε με¬ 
ταγενέστερα. 

γ) Του άρθρου 28 παράγρ. 3 Ν. 2637/98 (Α 200) όπως 
αυτές τροποποιήθηκαν και συμπληρώθηκαν με το άρθρο 
4 παράγρ. 16 Ν. 2732/99 (Α 154). 

δ) Της παράγρ. 4 του άρθ. 29 του Ν. 2637/98, που προ¬ 
στέθηκε με το άρθρο 4 παράγρ. 20 Ν. 2732/99 (Α 154). 

2. Το 279649/1.10.2002 έγγραφο Δ/νσης Γεωργικών 
Εφαρμογών σχετικά με την παραχώρηση της χρήσης 
ενός αυτοκινήτου ιδιοκτησίας Οργανισμού Βάμβακος για 
την εξυπηρέτηση αναγκών (μετακινήσεις τηλεοπτικών 
συνεργείων και συνεργείων ραδιοφωνικών εκπομπών 
Υπουργείου Γεωργίας). 

3. Το ότι από τις διατάξεις αυτής της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Μέχρι την έκδοση και την πλήρη εφαρμογή του Προ¬ 
εδρικού Διατάγματος, που προβλέπεται από τις διατάξεις 
άρθρου 28 παράγρ. 4 Ν. 2637/98, με το οποίο μεταξύ άλ¬ 
λων θα ρυθμιστεί η οριστική τύχη και μεταβίβαση της κι¬ 
νητής και ακίνητης περιουσίας του υπό κατάργηση Ορ¬ 
γανισμού Βάμβακος, παραχωρείται στην Δ/νση Γεωργι¬ 
κών Εφαρμογών Υπουργείου Γεωργίας η χρήση του 
αριθμ. ΚΗΟ 3545 επιβατικού αυτοκινήτου (τύπου ]θθρ), 
ιδιοκτησίας Οργανισμού Βάμβακος, για την εξυπηρέτηση 
άμεσων αναγκών μετακίνησης ραδιοτηλεοπτικών συνερ¬ 
γείων του Υπουργείου, για λήψεις σε ορεινές και δύσκο¬ 
λες περιοχές της χώρας. 

2. Για την παραχώρηση κατά χρήση του ιδίου αυτοκινή¬ 
του, θα συνταχθεί πρωτόκολλο παράδοσης και παραλα¬ 
βής, το οποίο και θα υπογράφει από τον Δ/ντή Γεωργικών 
Εφαρμογών του Υπουργείου Γεωργίας ή τον νόμιμο ανα¬ 
πληρωτή του και τον Πρόεδρο του Δ.Σ. Οργανισμού Βάμ¬ 
βακος ή τον από αυτόν εξουσιοδοτημένο εκπρόσωπο του 
ιδίου οργανισμού. 


3. Οι πάσης φύσεως δαπάνες που αφορούν το παρα- 
χωρούμενο περιουσιακό στοιχείο θα καλύπτονται μετά 
την υπογραφή ταυ πρωτοκόλλου, από τη Δ/νση Γεωργι¬ 
κών Εφαρμογών του Υπουργείου Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. 290352 (5) 

Καθορισμός κριτηρίων επιλεξιμότητας δικαιούχων δωρε¬ 
άν διανομής τροφίμων από τα αποθέματα της παρέμ¬ 
βασης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 22παρ. 3 του Νόμου 992/79 
«Περί Οργανώσεως των Διοικητικών Υπηρεσιών για την 
εφαρμογή της Συνθήκης προσχώρησης της Ελλάδος 
στις Ε.Κ. κ.λπ.». 

2. Τις διατάξεις του άρθρου 1 παρ. 1,2, και 3 του Ν. 
1338/1983 (ΦΕΚΑ34) όπως τροποποιήθηκαν με το άρθρο 
6 του Ν. 1440/1984 (ΦΕΚ Α70) και το άρθρο 65 του Ν. 
1892/90 (ΦΕΚΑ101). 

3. Τις διατάξεις του άρθρου 29Ατου Ν. 1558/85 (ΦΕΚ 
Α137) «Κυβέρνηση και Κυβερνητικά Όργανα» όπως αυτό 
προστέθηκε με το άρθρο 27 του Ν. 2081/92 (ΦΕΚ Α154) 
και αντικαταστάθηκε με το άρθρο 1 παρ. 2α του Ν. 
2469/97 (ΦΕΚΑ38). 

4. Τον καν. (Ε.Ο.Κ) 1663/95 της επιτροπής για τη θέσπι¬ 
ση λεπτομερειών εφαρμογής του καν. (Ε.Ο.Κ) 729/70του 
Συμβουλίου, όσον αφορά τη διαδικασία για την εκκαθάρι¬ 
ση των λογαριασμώντου ΕΤΤΕ - Τμ. Εγγυήσεων, όπως κά¬ 
θε φορά ισχύει. 

5. Τις διατάξεις των άρθρων 13 μέχρι 29 του Ν. 2637/98 
Σύσταση Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων (ΦΕΚ 
Α200), όπως τροποποιήθηκαν και συμπληρώθηκαν με το 
άρθρο 4του Ν. 2732/99 (ΦΕΚΑ154), και το άρθρο 24 του 
Ν. 2945/2001 (ΦΕΚ Α223). 

6. Τις διατάξεις του καν. (Ε.Ο.Κ) 3730/87 του Συμβουλί¬ 
ου, που καθορίζει« τους γενικούς κανόνες για την παρο¬ 
χή τροφίμων από τα αποθέματα παρέμβασης σε ορισμέ¬ 
νους οργανισμούς, με σκοπό τη διανομή τους στα πιο 
άπορα άτομα της κοινότητας» όπως συμπληρώθηκε με¬ 
ταγενέστερα. 

7. Τις διατάξεις του καν.(Ε.Ο.Κ) 3149/92της επιτροπής, 
που καθορίζει « τους λεπτομερείς κανόνες για τη χορή¬ 
γηση τροφίμων που προέρχονται από τα αποθέματα της 
παρέμβασης στους απόρους της κοινότητας και τις προ¬ 
θεσμίες εφαρμογής του προγράμματος, όπως έχει τρο¬ 
ποποιηθεί, 

8. Την 50637/29.8.2000 (ΦΕΚ Β1104) κοινή υπουργική 
απόφαση (Υφυπουργός Εσωτερικών Δημόσιας Διοίκη¬ 
σης και Αποκέντρωσης - Υπουργός Γ εωργίας), «Έγκριση 
Κανονισμού Οργανωτικής Διάρθρωσης και Λειτουργίας 
των Υπηρεσιών του Οργανισμού Πληρωμών και Ελέγχου 
Κοινοτικών Ενισχύσεων Προσανατολισμού και Εγγυήσε¬ 
ων (Ο.Π.Ε.Κ.Ε.Π.Ε.) - Ν.Π.Ι.Δ.» όπως τροποποιήθηκε με 

την 245798/26.7.2002 (ΦΕΚΒ1012) όμοια κοινή υπουργι¬ 
κή απόφαση. 

9. Την 398357/30.10.2000 (ΦΕΚ Β1391) απόφαση 
Υπουργού Γεωργίας «Ανάθεση άσκησης αρμοδιοτήτων 
του Ο.Π.Ε.Κ.Ε.Π.Ε. στις υπηρεσίες του Υπουργείου Γε¬ 
ωργίας που αφορούν στη χορήγηση οικονομικών ενισχύ¬ 
σεων (ΕΓΓΠΕ-Τμήμα Εγγυήσεων». 

10. Την394555/23.10.2000 (ΦΕΚ Β1324) κοινή υπουργι¬ 
κή απόφαση (Υφυπουργός Εσωτερικών Δημόσιας Διοίκη¬ 
σης και Αποκέντρωσης - Υπουργός Γεωργίας), «Ανάθεση 
άσκησης αρμοδιοτήτων του Ο.Π.Ε.Κ.Ε.Π.Ε. στις Νομαρ¬ 
χιακές Αυτοδιοικήσεις της Χώρας». 

11. Την 227200/15.2.2002 (ΦΕΚ Β215) απόφαση Υπουρ¬ 
γού Γεωργίας, «Αρμοδιότητες των Διευθύνσεων του 
Υπουργείου Γεωργίας μετά την κατάργηση της ΓΕΔΙΔΑ- 
ΓΕΠ». 

12. Την 389566/27.9.2000 (ΦΕΚ Β1294) απόφαση 
Υπουργού Γεωργίας, «Έγκριση Κανονισμού Διαδικασιών 
Ελέγχων του Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.)-Ν.Π.Ι.Δ». 

13. Την 048768/30.9.2002 εισήγηση της Δ/νσης 
ΔΗ.ΛΙ.ΖΩτου Οργανισμού Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ. σχετικά με καθορισμό κριτη¬ 
ρίων επιλεξιμότητας δικαιούχων δωρεάν διανομής τροφί¬ 
μων από τα αποθέματα της παρέμβασης. 

14. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογι¬ 
σμού του Οργανισμού Πληρωμών και Ελέγχου Κοινοτι¬ 
κών Ενισχύσεων Προσανατολισμού και Εγγυήσεων 
(Ο.Π.Ε.Κ.Ε.Π.Ε.) - Ν.Π.Ι.Δ. και του Κρατικού προϋπολογι¬ 
σμού, αποφασίζουμε: 

Καθορίζουμε τα κριτήρια επιλεξιμότητας δικαιούχων 
δωρεάν διανομής τροφίμων από τα αποθέματα της πα¬ 
ρέμβασης, ως εξής: 

Άρθρο 1 

Δικαιούχοι - Φορείς υλοποίησης 

1. Δικαιούχοι της δωρεάν διανομής τροφίμων από τα 
αποθέματα παρέμβασης ορίζονται αποκλειστικά και μόνο 
άπορα άτομα της Κοινότητας. 

2. Ως άπορα κατά την έννοια της παρούσης, θεωρού¬ 
νται τα άτομα: 

α. Που διαμένουν μόνιμα και νόμιμα στην Ελλάδα 
β. Έχουν οικογενειακό ετήσιο εισόδημα κάτω των 5.000 
€, προσαυξανόμενο κατά 30% για τη σύζυγο και κατά 
20% για κάθε ανήλικο ή προστατευόμενο παιδί. Το εισό¬ 
δημα αυτό αυξάνεται κατά 50% στις περιπτώσεις πασχό- 
ντων από βαριά ανίατα ή δυσίατα νοσήματα. Ως εισόδημα 
νοείται το φορολογούμενο πραγματικό ή τεκμαρτό και το 
απαλλασσόμενο ή φορολογούμενο με ειδικό τρόπο. Παι¬ 
διά που εγκαταλείπονται σε ιδρύματα, θεωρούνται ως 
άπορα, ανεξαρτήτως εισοδήματος. 

3. Για το σκοπό της παροχής τροφίμων στους δικαιού¬ 
χους, οι προς διανομή ποσότητες κατανέμονται σε φο¬ 
ρείς υλοποίησης και μέσω αυτών διανέμονται στους δι¬ 
καιούχους. 

Ως φορείς υλοποίησης ορίζονται: 
α. Φιλανθρωπικά ιδρύματα, 
β. Σύλλογοι παλλινοστούντων, 
γ. Σύλλογοι πολυτέκνων, 


δ. Ιερές Μητροπόλεις και 

ε. Δήμοι (για δημότες που επλήγησαν από θεομηνίες) 

4. Οι εκάστοτε προς διανομή ποσότητες κατανέμονται 
κατά κατηγορία δικαιούχων σύμφωνα με τις οικείες απο¬ 
φάσεις. Στην περίπτωση που φορείς υλοποίησης σιτίζουν 
απόρους, η ποσότητα που κατανέμεται σε αυτά, είναι 
ανάλογη του αριθμού των απόρων που σιτίζουν. 

5. Οι φορείς υλοποίησης έχουν την αποκλειστική ευθύ¬ 
νη επιλογής των μελών τους ως δικαιούχων στα προ¬ 
γράμματα δωρεάν διανομής με βάση τα κριτήρια της πα¬ 
ραγράφου 2 του παρόντος άρθρου. 

Άρθρο 2 

Αιτήσεις - Κατανομή - Μητρώο δικαιούχων 

1. Προκειμένου οι ενδιαφερόμενοι φορείς υλοποίησης 
να τύχουν κατανομής σε οποιοδήποτε επιμέρους πρό¬ 
γραμμα δωρεάν διανομής υποβάλλουν αίτηση στον 
Ο.Π.Ε.Κ.Ε.Π.Ε. (Δ/νση ΔΗ.ΛΙ.ΖΩ) όπως το υπόδειγμα 1 
μέχριτην 31 Δεκεμβρίου του έτους που προηγείται από το 
έτος υλοποίησης. Η αίτηση αυτή συνοδεύεται από τα ακό¬ 
λουθα δικαιολογητικά: 

I. Καταστατικό ίδρυσης του φορέα (ΦΕΚ) και τελευταία 
τροποποίηση ή καταστατικό ή βεβαίωση για μη τροπο¬ 
ποίηση του από αρμόδια αρχή, από όπου φαίνεται το μέ¬ 
λος ή μέλη της διοίκησης που εκπροσωπούν και δεσμεύ¬ 
ουν με την υπογραφή τους το φορέα. 

II. Ονομαστική κατάσταση απόρων μελών όπως το Υπό¬ 
δειγμα 2 σε έντυπο και σε ηλεκτρονική μορφή (δισκέτα). 

III. Υπεύθυνη δήλωση του Ν. 1599/86, στην οποία θα βε¬ 
βαιώνεται ότι: α) όλα τα στοιχεία που αναγράφονται στην 
κατάσταση του Υποδείγματος 2 είναι ακριβή και αληθή, β) 
όλα τα απαραίτητα επίσημα δικαιολογητικά απορίας των 
μελών τους βρίσκονται στα αρχεία του φορέα και δέχο¬ 
νται κάθε εθνικό και κοινοτικό έλεγχο. 

IV. Υπεύθυνη δήλωση στην οποία θα δηλώνουν ότι ανα¬ 
λαμβάνουν την υποχρέωση: α) Να τηρούν τις διατάξεις 
τις παρούσας απόφασης, β) Να τηρούν δικά τους λογι¬ 
στικά βιβλία για τις σχετικές ενέργειες, γ) Να υπόκεινται 
στους ελέγχους που προβλέπονται από την Κοινοτική και 
Εθνική νομοθεσία. Στο αρχείο του φορέα τηρούνται τα 
ακόλουθα δικαιολογητικά κατά δικαιούχο: 

α) Δήλωση του δικαιούχου για τη συμμετοχή στο πρό¬ 
γραμμα, 

β) Φωτοτυπία ταυτότητας ή διαβατηρίου, 
γ) Πιστοποιητικό οικογενειακής κατάστασης, 
δ) Αντίγραφο του εκκαθαριστικού σημειώματος φόρου 
εισοδήματος του προηγούμενου έτους. Σε περίπτωση 
που ο δικαιούχος ή σύζυγος του δεν υποχρεούνται στην 
υποβολή φορολογικής δήλωσης, απαιτείται υπεύθυνη 
δήλωση του Ν. 1599/1986, θεωρημένη από την αρμόδια 
Δ.Ο.Υ. και 
ε) Αντίγραφο Ε9. 

στ) Έγγραφα από κρατικούς φορείς υγείας (νοσοκο¬ 
μεία, κέντρα υγείας, κ.λπ.), που να χαρακτηρίζουν το νό¬ 
σημα του πάσχοντος ανάλογα με τη σοβαρότητα του (βα¬ 
ρύ, δυσίατο, ανίατο), στις περιπτώσεις που ο πάσχων 
εντάσσεται στην κατηγορία του άρθρου 1 παρ.2β της πα¬ 
ρούσας. 

2.0 Ο.Π.Ε.Κ.Ε.Π.Ε. (Δ/νση ΔΗ.ΛΙ.ΖΩ) τηρεί με ηλεκτρο¬ 
νικά μέσα μητρώο δικαιούχων κατά φορέα υλοποίησης 
και κατά Δ/νση Αγροτ. Ανάπτυξης με βάση την ηλεκτρονι¬ 
κή καταγραφή του υποδείγματος 2. Το μητρώο, ενημε- 

ρώνεται διαρκώς με νέες εγγραφές ή διαγραφές και χρη¬ 
σιμοποιείται για διασταύρωση στοιχείων σε πανελλαδικό 
επίπεδο. 

3. Με βάση τις αιτήσεις των φορέων υλοποίησης και με¬ 
τά από τους απαραίτητους διασταυρωτικούς ελέγχους, ο 
Ο.Π.Ε.Κ.Ε.Π.Ε. (Δ/νση ΔΗ.ΛΙ.ΖΩ Τμήμα I) αποστέλει στις 
Δ/νσεις Αγροτ. Ανάπτυξης αντίγραφο (δισκέτα) του μη¬ 
τρώου δικαιούχων κατά φορέα υλοποίησης, που εντάσ¬ 
σονται στην αρμοδιότητάτους, ούτως ώστε να διεξάγουν 
ελέγχους. 

4. Φορείς υλοποίησης που σιτίζουν απόρους δεν υπο- 
χρεούνται να τηρούν στο αρχείο τους ορισμένα προανα- 
φερόμενα δικαιολογητικά του παρόντος άρθρου (παρ.Ι, 
περ.ΙΝ/α,β, γ, δ, καιε). 

Άρθρο 3 

Ελέγχοι - Κυρώσεις 

1. Η διενέργεια επιτόπιων ελέγχων (διοικητικών και μη) 
ανατίθεται στις Δ/νσεις Αγρ/κής Ανάπτυξης της Νομ. Αυ¬ 
τοδιοίκησης της έδρας των φορέων υλοποίησης κάθε 
προγράμματος δωρεάν διανομής. 

2. Οι έλεγχοι αυτοί είναι, δειγματοληπτικοί, αιφνιδιαστι¬ 
κοί, αφορούν στο 5% τουλάχιστον των δικαιούχων κατά 
φορέα για την ορθότητα και την γνησιότητα των δικαιο- 
λογητικών τους και γίνονται μετά το πέρας της διανομής. 


Με ευθύνη των Δ/νσεων Αγροτ. Ανάπτυξης συντάσσεται 
δελτίο ελέγχου, όπως το Υπόδειγμα 3, το οποίο και διαβι¬ 
βάζεται στη Δ/νση ΔΗ.ΛΙ.ΖΩ Τμήμα I του Ο.Π.Ε.Κ.Ε.Π.Ε., 
για την επιβολή τυχόν κυρώσεων. 

3. Τα περιφερειακά γραφεία του Ο.Π.Ε.Κ.Ε.Π.Ε., στα 
πλαίσια της αρμοδιότητάςτους, ασκούν εποπτικούς δειγ¬ 
ματοληπτικούς ελέγχους στις Νομ. Αυτοδιοικήσεις - 
Δ/νσεις Αγροτικής Ανάπτυξης και στους εμπλεκομένους 
φορείς της περιοχής δικαιοδοσίας τους για την εφαρμο¬ 
γή της παρούσης και αποστέλουν στον Ο.Π.Ε.Κ.Ε.Π.Ε. 
(Δ/νση ΔΗ.ΛΙ.ΖΩ) σχετική έκθεση, εντός του έτους υλο¬ 
ποίησης της δωρεάν διανομής. 

4. Σε περίπτωση που, κατά την εφαρμογή της παρούσης 
διαπιστωθούν παρατυπίες ή ατασθαλίες στο φορέα υλο¬ 
ποίησης επιβάλλονται κυρώσεις με αποκλεισμό από το 
επόμενο ή τα επόμενα προγράμματα δωρεάν διανομής, 
ανάλογα με το βαθμό σοβαρότηταςτηςπαράβασης. Στην 
περίπτωση παραβάσεων κατ’ εξακολούθηση, ο φορέας 
υλοποίησης αποκλείεται οριστικώς του λοιπού όλων των 
προγραμμάτων δωρεάν διανομής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 

ΑΙΤΗΣΗ ΥΠΟΔΕΙΓΜΑ 1 

ΠΡΟΣ: Ο.Π.Ε.Κ.Ε.Π.Ε. 
Δ/ΝΣΗ: ΔΗ.ΛΙ.ΖΩ 
ΤΜΗΜΑ: I 


Παρακαλώ όπως μας 
συμπεριλάβετε στη δωρεάν 
διανομή.** , έτους. 

( Άπορα άτομα. 

ή Σιτιζόμενα άτομα.) 

(Οδός-Αριθμός) 


(πλήρης επωνυμία του 
φορέα υλοποίησης). 


(Νομός-έδρα φορέα) 


(Τηλέφωνο-Ραχ) 


Αφορά μόνον σίτιση Για τον φορέα υλοποίησης 

(ΝΑΙ-ΟΧΙ)* 


Ο αϊτών *** 

Η έδρα του φορέα υλοποίησης 
ανήκέι στη δικαιοδοσία της 

Δ/νσης Αγρ. Ανάπτυξης . 

(όνομα - σφραγίδα - υπογραφή 
που η γνησιότητα της βεβαιώνεται 

. από τις αρμόδιες αρχές) 


τόπος - ημερομηνία 


Συνημμένα: 1) Δισκέτα με στοιχεία Υποδ. 2 

2) Υπεύθυνη δήλωση Ν. 1599/86 

του άρθρ. 2 παρ. 2 της. 

.υπ. απόφασης. 


* Διαγράφεται ότι δεν ισχύει 

* * Αναγράφεται το προϊόν 
*** Τίθεται η υπογραφή του 

επικεφαλής του φορέα 
υλοποίησης. 

ΥΠΟΔΕΙΓΜΑ 2 

ΦΟΡΕΑΣ ΥΛΟΠΟΙΗΣΗΣ. ΕΤΟΣ ΥΛΟΠΟΙΗΣΗΣ.... 

Δ/ΝΣΗ ΑΓΡΟΤ. ΑΝΑΠΤΥΞΗΣ - ΓΕΩΡΓΙΑΣ. 

ΔΩΡΕΑΝ ΔΙΑΝΟΜΗ.(Προϊόν) 

ΟΝΟΜΑΣΤΙΚΗ ΚΑΤΑΣΤΑΣΗ ΑΠΟΡΩΝ ΜΕΛΩΝ 


Α/Α 

ΕΠΩΝΥΜΟ 

ΟΝΟΜΑ 

ΟΝΟΜΑ 

ΠΑΤΡΟΣ 

ΤΟΠΟΣ 

ΚΑΤΟΙΚΙΑΣ 

Α.Φ.Μ.* 

ΔΙΚΑΙΟΥΧΟΥ 

Α.Φ.Μ.* 

ΣΥΖΥΓΟΥ 

ΑΡΙΘΜΟΣ 

ΜΕΛΩΝ 

ΟΙΚ/ΝΕΙΑΣ 










(Τ όπος-Ημερομηνία) 
ΓΙΑ ΤΟΝ ΦΟΡΕΑ 
ΥΛΟΠΟΙΗΣΗΣ 


(Ονομα - Σφραγίδα - Υπογραφή). 


(Βεβαιώνεται το γνήσιο 
της υπογραφής από τις 
αρμόδιες αρχές). 

* Αν δεν υπάρχει, αναγράφεται ο 
αρ. ταυτότητας - η εκδούσα 
αρχή - η ημερομηνία έκδοσης 
σύμφωνα με υπεύθυνη δήλωση 
του καθενός (άρθρ. 2 πάρ. 1 δ 
της.υπ. απόφασης). 

ΥΠΟΔΕΙΓΜΑ 3 


ΝΟΜ/ΚΗ ΑΥΤ/ΣΗ ΠΡΟΪΟΝ 


. ΕΤΟΣ ΥΛΟΠΟΙΗΣΗΣ 

Δ/νση Αγροτ. Ανάπτυξης 


ΔΕΛΤΙΟ ΕΛΕΓΧΟΥ 
ΕΛΕΓΧΟΣ ΦΟΡΕΑ ΥΛΟΠΟΙΗΣΗΣ 


(Αφορά στο 5% των απόρων μελών) 

1. Έλεγχος ταυτοποίησης ατόμων. 

Αναφέρονται ονομαστικά τα άτομα που ελέχθηκαν για την ταυτοποίηση τους 
και ο τρόπος δειγματοληψίας που εφαρμόσθηκε. 


2. Έλεγχος απόδειξης απορίας ατόμων. 

Περιγράφονται τα αποτελέσματα του ελέγχου πιστοποίησης απορίας των ως 
άνω ατόμων του δείγματος. 


3. Έλεγχος απόδειξης ιδιότητος χρήστη της δωρεάν διανομής 

Περιγράφονται τα αποτελέσματα του ελέγχου, (κυρίως κατά πόσον τα ως άνω 
άτομα είναι πράγματι χρήστες της βοήθειας). 


4. Παρατηρήσεις της Υπηρεσίας 


ΘΕΩΡΗΘΗΚΕ . 

Ο Δ/ΝΤΗΣ ΑΓΡΟΤ. ΑΝΑΠΤΥΞΗΣ (Τόπος-Ημερομηνία) 

Ο Προϊστάμενος του Τμήματος - 
ή η αρμόδια επιτροπή ελέγχου. 


(Ονομα -Σφραγίδα -Υπογραφή). 


(Ονομα - Υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















